CELEX: C2007/020/57
Language: da
Date: 2007-01-27 00:00:00
Title: Sag F-136/06: Sag anlagt den 30. november 2006 — Reali mod Kommissionen

27.1.2007   
            
            
               DA
            
            
               Den Europæiske Unions Tidende
            
            
               C 20/38
            
         Sag anlagt den 30. november 2006 — Reali mod Kommissionen
   (Sag F-136/06)
   (2007/C 20/58)
   Processprog: engelsk
   Parter
   
      Sagsøger: Enzo Reali (Sofia, Bulgarien) (ved lawyer S.A. Pappas)
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               Annullation af ansættelsesmyndighedens afgørelse af 30. august 2006 som svar på den klage, Enzo Reali indgav den 7. juli 2006.
            
         
               —
            
            
               Kommissionen for De Europæiske Fællesskaber tilpligtes at betale sagens omkostninger.
            
         Søgsmålsgrunde og væsentligste argumenter
   Sagsøgeren er kontraktansat og indplaceret i ansættelsesgruppe IV, lønklasse 14. Han har anført, at han skulle have været indplaceret i lønklasse 16, eftersom Kommissionen ved beregningen af hans erhvervserfaring skulle have anset hans universitetsgrad (Laurea in Scienze Agrarie) for en Bachelor Degree plus a Master.
   Sagsøgeren har til støtte for søgsmålet anført følgende:
   
               —
            
            
               Kommissionen har tilsidesat direktiv 89/48/EØF (1), som ændret ved direktiv 2001/19/EF (2), og subsidiaritetsprincippet ved ikke at have anerkendt, at sagsøgerens grad svarer til en »Bachelor Degree plus a Master«, skønt ligestillingen tidligere klart er blevet anerkendt på nationalt niveau af hans universitet.
            
         
               —
            
            
               Kommissionen har tilsidesat princippet om forbud mod forskelsbehandling ved uretmæssigt ikke at have medregnet sagsøgerens Master som et års erhvervserfaring.
            
         
               —
            
            
               Den anfægtede afgørelse er ulovlig som følge af, at der er anlagt et åbenbart urigtigt skøn ved beregningen af sagsøgerens erhvervserfaring, og som følge af manglende begrundelse.
            
         
               —
            
            
               Afslaget på klagen er baseret på gennemførelsesforanstaltninger [artikel 3, stk. 1, litra c), i de almindelige gennemførelsesbestemmelser for proceduren for ansættelse og brugen af kontraktansatte i Kommissionen], der går videre end den bemyndigelse, der er delegeret til Kommissionen ved artikel 86, stk. 6, i ansættelsesvilkårene for de øvrige ansatte i Fællesskaberne.
            
         
      (1)  Rådets direktiv 89/48/EØF af 21.12.1988 om indførelse af en generel ordning for gensidig anerkendelse af eksamensbeviser for erhvervskompetencegivende videregående uddannelser af mindst tre års varighed (EFT L 19, s. 16).
   
      (2)  Europa-Parlamentets og Rådets direktiv 2001/19/EF af 14.5.2001 om ændring af Rådets direktiv 89/48/EØF og 92/51/EØF om den generelle ordning for anerkendelse af erhvervsuddannelser og om ændring af Rådets direktiv 77/452/EØF, 77/453/EØF, 78/686/EØF, 78/687/EØF, 78/1026/EØF, 78/1027/EØF, 80/154/EØF, 80/155/EØF, 85/384/EØF, 85/432/EØF, 85/433/EØF og 93/16/EØF om følgende erhverv: sygeplejersker med ansvar for den almene sundheds- og sygepleje, tandlæger, dyrlæger, jordemødre, arkitekter, farmaceuter og læger (EFT L 2006, s. 1).